คำขอบคุณ
&nbsp;
11 ส.ค. 2554

....ทีมข่าวการเงิน
แม้ยอดขายไม่เปรี้ยงปร้าง แต่พันธบัตรออมทรัพย์ไทยเข้มแข็งของกระทรวงการคลังก็ถือว่าได้รับการตอบรับพอสมควร
โดยกรณ์ จาติกวณิช ขุนคลัง ออกมาขอบคุณคนไทยที่ทำลายสถิติการซื้อพันธบัตรออมทรัพย์ไทยเข้มแข็งในรอบนี้
เมื่อบวก ลบ คูณ หารแล้ว มีประชาชนที่ซื้อทั่วประเทศจำนวน 118,248 ราย ทำลายสถิติการขายพันธบัตรออมทรัพย์ไทยเข้มแข็งครั้งแรกที่ผ่านมา 1.15 หมื่นราย 
แถมยังได้รับความร่วมมือจาก 6,830 สาขา ของ 15 สถาบันการเงิน ที่เป็นตัวแทนขายพันธบัตรออมทรัพย์ให้ประชาชนเป็นจำนวนมากเป็นประวัติการณ์
ถึงจะไม่เห็นภาพลูกค้าคนแก่ชราและคนหนุ่มสาวมาต่อคิวกันซื้อพันธบัตรกันตั้งแต่ไก่โห่เหมือนปีก่อน แต่บรรยากาศเรื่อยๆ มาเรียงๆ นานเฉียดสัปดาห์ก็ไม่เลวร้ายนัก
ยิ่งช่วงที่ผ่านมามีการชุมนุมคนเสื้อแดง อารมณ์คนไทยไม่เอ็นจอยกับการเก็บเงินเก็บทองสักเท่าใด
“พันธบัตรออมทรัพย์ไทยเข้มแข็ง ซึ่งจะมีความสำคัญกับอนาคตของประเทศ และขอขอบคุณสถาบันการเงินที่ช่วยพันธบัตรโดยไม่คิดค่าธรรมเนียม หรือค่าใช้จ่ายทางการเงิน” รมว.คลัง ระบุ 
ยังไม่รู้จะมีพันธบัตรอะไรออกมาอีก แต่ขอจ่ายดอกเบี้ยสูงๆ เหมือนทั่น รมว.คลัง ละกัน